Dacre Montgomery

Dacre Kayd Montgomery-Harvey (sündinud 22. novembril 1994 Austraalias) on Austraalia näitleja. Montgomery on tuntud populaarsest Netflixi ulmesarjast „Veidrad asjad” (2017–2022), kus ta mängis tegelast Billy Hargrove’i, kes oli Maxi (näitleja Sadie Sink) vägivaldne vanem kasuvend. Dacre Montgomery sündis Perthis Lääne-Austraalias Kanadast pärit Judith Barrett-Lennardi ja Uus-Meremaalt pärit Scott Montgomery perre. Montgomeryde perekonnas on lisaks Dacre’ile veel tütar Saskia, kes on 12 aastat noorem kui tema näitlejast vend. Mõlemad Montgomery vanemad töötasid filmitööstuses, millest sai alguse Dacre’i armastus filmide ja näitlemise vastu. Näitlemisega alustas Montgomery 9-aastaselt ning 12-aastaselt hakkas ta näitlemistunde võtma. Ta käis Mount Lawley Seniori keskkoolis ning läks hiljem Lääne-Austraalia etenduskunstide akadeemiasse Edith Cowani ülikoolis, mille ta lõpetas 2015. aastal. Montgomery liitus 2017. aastal populaarse Netflixi sarja „Veidrad asjad” koosseisuga, kehastades problemaatilist tegelast Billy Hargrove’i. Sarja kolmandas hooajas oli ta üks peamistest antagonistidest, kellega väikelinna Hawkinsi noored võitlema pidid. Lisaks sarjale „Veidrad asjad” on Austraalia näitleja mänginud veel sellistes filmides nagu „Power Rangerid” (2017), „Murtud südamete galerii” (2020) ja „Elvis” (2022). Montgomery kõige esimene roll oli lühifilmis „Kohutav Betrand” (2011), kus ta mängib tülinorijat Fredi. Samuti on ta osalenud kahes muusikavideos. Lisaks näitlemisele Montgomery kirjutab. Aastal 2019 avaldas ta podcast’i „DKMH”, kus ta esitab oma kirjutatud luulet, ning aastal 2020 avaldas ta ka samanimelise raamatu. Peale luule kirjutamise tahab noormees kätt proovida stsenaristi ja lavastajana. Intervjuus ajakirjale GQ Australia ütles Montgomery, et ta teeb seda, mida ta teeb, sest ta tahab arendada oma oskusi näitlejana. Ta valib filmirolle eelkõige selle järgi, kas neil on mingi sügavam tähendus, mida nad tahavad vaatajatele edastada, ning kas nad pakuvad piisavat väljakutset tema kui näitleja jaoks. Raha ja kuulsus teda ei huvita. Montgomery on 178 cm pikk ning kaalub umbes 77 kg. Tema netoväärtus on viis miljonit dollarit ning tema aasta sissetulek on ligikaudu 0,3 miljonit dollarit. „Veidrate asjade” kolmandas hooajas teenis Montgomery ühe episoodi kohta 150 000 dollarit. Dacre Montgomery on suhtes austraallasest modelli Liv Pollockiga, kellega nad tutvusid ühiste tuttavate kaudu. Neid ühendas ühine huvi disaini vastu – Montgomery on õppinud sisekujundust ning Pollock arhitektuuri. Ühes oma Instagrami postituses mainib Montgomery, et tal on obsessiiv-kompulsiivne häire ning see nii motiveerib kui ka takistab teda. 1.      IMDb. N.d. Dacre Montgomery. https://m.imdb.com/name/nm4223882/bio?ref_=nm_ov_bio_sm, vaadatud 15. aprill 2023 1.      Stylectory. N.d. Dacre Montgomery. https://www.stylectory.net/dacre-montgomery/, vaadatud 16. aprill 2023 1.      The Famous People. N.d. Dacre Montgomery Biography. https://www.thefamouspeople.com/profiles/dacre-montgomery-36449.php, vaadatud 16. aprill 2023 1.      Sasso, Samantha. 2019. How Billy Hargrove Got His „Flayed” Look For Stranger Things Season 3. https://www.refinery29.com/en-us/2019/07/237600/billy-stranger-things-dacre-montgomery-flayed-season-3, vaadatud 16. aprill 2023 1.      Lennox, Will. 2022. Dacre Montgomery is staying afloat on a wave of success. https://www.gq.com.au/men-of-the-year/dacre-montgomery/image-gallery/bdbcea888a2fe3836e34904030fa7c61?amp=1&fbclid=IwAR2yrcKkY9MqcJLjyjoqciK346DIhf_7MiyjVxMoT1KaDnBWpbf34w0lfSo, vaadatud 15. aprill 2023 1.      Rotten Tomatoes. N.d. Dacre Montgomery. https://www.rottentomatoes.com/celebrity/dacre_montgomery, vaadatud 15. aprill 2023 1.      Stranger Things Amino. N.d. Wiki. Dacre Montgomery. https://aminoapps.com/c/stranger-things/page/item/dacre-montgomery/V0EL_2WvivIMj2lQVwQZXeeN5dKNRQwQZRz, vaadatud 16. aprill 2023 1.      Andrews McMeel Publishing. N.d. DKMH. Poems by Dacre Montgomery. https://publishing.andrewsmcmeel.com/book/dkmh-poems-by-dacre-montgomery/, vaadatud 16. aprill 2023 1.      Calver, Charlie. 2023. Dacre Montgomery is ready to work. https://www.gq.com.au/style/celebrity/dacre-montgomery-cover/image-gallery/aec1ce137b57a5b065d625f5799a7464, vaadatud 16. aprill 2023 Jackson, Stefan. 2023. Dacre Montgomery Net Worth 2023. 1.      Jackson, Stefan. 2023. Dacre Montgomery Net Worth 2023. https://caknowledge.com/dacre-montgomery-net-worth/, vaadatud 29. aprill, 2023 1.      Project Casting. 2023. ‚Stranger Things’ Salary: Here’s How Much The Cast is Getting Paid. https://www.projectcasting.com/blog/tips-and-advice/stranger-things-earnings/, vaadatud 29. aprill 2023 1.      Quinn, Dave. 2020. ‚Stranger Things’ Star Dacre Montgomery’s Girlfriend Liv Pollock: What to Know About Her. https://people.com/tv/sag-awards-2020-dacre-montgomery-girlfriend-liv-pollock/, vaadatud 16. aprill 2023 Dacre Montgomery Instagram: „CONTROL is the story of my OCD. A condition that both fuels and hinders me. https://www.instagram.com/p/B9U6vRQAVQ_/?igshid=YmMyMTA2M2Y%3D&fbclid=IwAR0QYPwSazsarzdp89IDVFUdzKaU2A2OSJSyUEefJX4ALN2NxP91ChmJFic, vaadatud 16. aprill 2023